-115-

**Zápisnica**

**z 12. pracovného zasadnutia Obecného zastupiteľstva**

**v Kráľovej nad Váhom**

**dňa 27. januára 2016**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Atila Forró |
|  | Ondrej Kožuch |
|  | Ing. Imrich Kovács |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan Vincze |
|  | Bc. Tibor Vincze |
|  |  |
| **Referentky OcÚ :** | Alžbeta Vadkertiová |
|  | Bc. Erika Šmátralová  Erika Morovičová  Jaroslava Bergendiová |
|  |  |
| **Hlavný kontrolór:** | Štefan Bencze |
| **Právny poradca obce:** | Mgr. Pavol Šuľan |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Uviedol, že poslanci OZ: Mgr. Hajnalka Oláh, Ing. Kristián Morovič a Ondrej Kožuch  ohlásili neskorší príchod. Dodal, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Ladislav Adamkó

Bc. Tibor Vincze

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 1a/2016-OZ**

*Prezentácia: 6 poslancov OZ*

*Za schválenie overovateľov zápisnice hlasovalo 5 poslancov OZ: Ing. Imrich Kovács, Ing. Eliška Vargová, Ing. Štefan Vincze, Bc. Tibor Vincze, Atila Forró*

*Zdržal sa hlasovania 1 poslanec OZ: Ing. Ladislav Adamkó,*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 1b/2016-OZ**

-116-

*Prezentácia: 6 poslancov OZ*

*Za schválenie zapisovateľa zápisnice hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró*

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu aj návrh na doplnenie programu predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Informácie o kontrole plnení uznesení z 11. zasadnutia Obecného zastupiteľstva v Kráľovej nad Váhom
4. Správa hlavného kontrolóra o výsledku následnej finančnej kontroly č. 17/2015
5. Správa o kontrolnej činnosti hlavného kontrolóra obce za rok 2015
6. Návrh výzvy č. 2 na predkladanie žiadostí o poskytnutie dotácie z rozpočtu obce na rok 2016 pre oblasť: „Podpora športových aktivít“
7. Návrh výzvy č. 3 na predkladanie žiadostí o poskytnutie dotácie z rozpočtu obce na rok 2016 pre oblasť: „Kultúrne a voľno-časové aktivity“
8. Žiadosť o odpredaj obecného pozemku – Veronika Kocsisová, Kráľová nad Váhom č. 265 a Alžbeta Bergendiová, Kráľová nad Váhom č. 345
9. Žiadosť o odpredaj spoluvlastníckeho podielu – Imrich Kasáš, Kráľová nad Váhom č. 360
10. Návrh na VZN o vyhradení miest a ustanovení podmienok na umiestnenie volebných plagátov
11. Správa o výsledku kontroly č. 2/2016
12. Informácie
13. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

Nakoľko prítomní poslanci OZ nemali návrh na doplnenie ani pripomienky prijali:

**Uznesenie číslo 2/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**navrhnutý program zasadnutia obecného zastupiteľstva.**

*Prezentácia: 6 poslancov OZ*

*Za schválenie programu zasadnutia hlasovalo 7 poslancov OZ: Ing. Ladislav Adamkó, Ing. Imrich Kovács, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Informácie o kontrole plnení uznesení z 11. zasadnutia Obecného zastupiteľstva v Kráľovej nad Váhom**

Poslancom OZ bola doručená Zápisnica z 11. pracovného zasadnutia obecného zastupiteľstva zo dňa 14. decembra 2015 a Správa o kontrole plnenia uznesení z 11. zasadnutia OZ.

**Štefan Bencze, kontrolór obce** – v krátkosti informoval prítomných o kontrole plnenia uznesení. Uviedol ,že na 11. zasadnutí OZ bolo prijatých 14 uznesení.

-117-

Podrobnejšie sa zaoberal s uzneseniami číslo: 130/2015-OZ a 131/2015-OZ. Na základe týchto uznesení by obec mala doplniť VZN č. 5/2013 o poplatku za komunálne odpady a drobné stavebné odpady o poplatok za drobný stavebný odpad vo výške 0,070 EUR/kg. Nakoľko doplnenie VZN nebolo vykonané a na webstránke obce je zverejnený len návrh VZN o poplatku za komunálne odpady a drobné stavebné odpady, ktoré bolo schválené dňa 11.12.2013 s uznesením 101/2013-OZ a má číslo 5/2015, navrhuje platné VZN č. 5/2013 zverejniť na rok 2016 a odporúča uznesenie číslo 130/2015-OZ zrušiť. Poplatok za drobný stavebný odpad v roku 2016 obec môže vyberať v odôvodnených prípadoch vo výške 0,070 €/kg na základe uznesenia 131/2015-OZ. V zmysle nového zákona o odpadoch do 30.06.2016 treba schváliť nové VZN o poplatku za komunálne odpady a drobné stavebné odpady, v ktorom obec musí upraviť spôsob, miesto zberu a spôsob platby poplatku.

**Mgr. Pavol Šuľan, právny poradca obce** – súhlasil s návrhom hlavného kontrolóra

**Ing. Štefan Vincze, poslanec OZ** – navrhol do uznesenia určiť zodpovednú osobu za vypracovanie návrhu VZN a termín predloženia na obecné zastupiteľstvo

Rozprava medzi prítomnými ohľadom starého a nového VZN o nakladaní s komunálnymi odpadmi a drobnými stavebnými odpadmi; zavedenia poplatkov v zmysle zákona o odpadoch (viď. záznam na DVD)

***Na zasadnutie obecného zastupiteľstva sa dostavila poslankyňa OZ, Mgr. Hajnalka Oláh***

Po prerokovaní poslanci obecného zastupiteľstva prijali:

**Uznesenie číslo 3/2016-OZ**

**Obecné zastupiteľstvo v Kráľovej nad Váhom**

**z r u š i l o**

**Uznesenie číslo 130/2015-OZ zo dňa 14. decembra 2015 s povinnosťou vypracovania návrhu nového VZN o nakladaní s komunálnymi odpadmi a drobnými stavebnými odpadmi a predložením na schválenie obecnému zastupiteľstvu do konca mája 2016.**

*Prezentácia: 7 poslancov OZ*

*Za zrušenie uznesenia s povinnosťou vypracovania nového VZN hlasovalo 6 poslancov OZ: Ing. Ladislav Adamkó, Ing. Imrich Kovács, Ing. Eliška Vargová, Ing. Štefan Vincze, Bc. Tibor Vincze, Atila Forró*

*Zdržala sa 1 poslankyňa OZ: Mgr. Hajnalka Oláh*

**Uznesenie číslo 4/2016-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra obce o kontrole plnenia uznesení z 11. zasadnutia Obecného zastupiteľstva v Kráľovej nad Váhom konaného dňa 14. decembra 2015 bez pripomienok**

*Prezentácia: 7 poslancov OZ*

*Správu bralo na vedomie 6 poslancov OZ: Ing. Ladislav Adamkó, Ing. Imrich Kovács, Ing. Eliška Vargová, Ing. Štefan Vincze, Bc. Tibor Vincze, Atila Forró*

*Zdržala sa 1 poslankyňa OZ: Mgr. Hajnalka Oláh*

**Ing. Eliška Vargová, poslankyňa OZ** – sa informovala od právneho zástupcu obce ohľadom nesplneného uznesenia na aktualizáciu Smernice o verejnom obstarávaní a Zásadách hospodárenia s majetkom obce.

-118-

**Mgr. Pavol Šuľan, právny poradca obce** – dodal, že uvedené dokumenty obce preštudoval a porovnával. Podľa jeho mienky Smernicu o verejnom obstarávaní už nemá zmysel aktualizovať, nakoľko od 18. apríla bude účinný nový zákon o verejnom obstarávaní. Bolo by vhodnejšie vypracovať novú smernicu v zmysle nového zákona. Pri tomto dokumente je taká istá situácia, ako u VZN o poplatkoch za KO a DSO, kde od 1.1.2016 platí nový zákon a povinnosťou obce je vypracovať nové VZN v zmysle nového zákona do konca júna 2016. Pri dokumente nebol daný termín na aktualizáciu.

**Ing. Eliška Vargová, poslankyňa OZ** - sa dotazovala na možný termín vypracovania/aktualizácie Zásad hospodárenia s majetkom obce. Nakoľko právny poradca obce neuviedol termín, poslankyňa OZ navrhla termín predloženia pracovnej verzie zásad do budúceho zasadnutia obecného zastupiteľstva.

Rozpravu medzi prítomnými ohľadom spomínaných dokumentov viď. na DVD zázname.

Po rozprave poslanci OZ prijali:

**Uznesenie číslo 5/2016-OZ**

**Obecné zastupiteľstvo v Kráľovej nad Váhom**

**s t a n o v i l o**

**právnemu poradcovi obce termín vypracovania a predloženia pracovnej verzie Zásad hospodárenia s majetkom obce do nasledujúceho zasadnutia obecného zastupiteľstva. Úloha aktualizácie dokumentu bola schválená  uznesením číslo 101/2015-OZ zo dňa 18.11.2015**

*Prezentácia: 7 poslancov OZ*

*Za stanovenie termínu hlasovalo 7 poslancov OZ: Ing. Ladislav Adamkó, Ing. Imrich Kovács, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Správa hlavného kontrolóra o výsledku následnej finančnej kontroly č. 17/2015**

Správa bola doručená poslancom OZ na preštudovanie. Kontrolór obce v krátkosti informoval prítomných o kontrolných zisteniach a odporúčaniach (viď. záznam na DVD)

**Mgr. Hajnalka Oláh, poslankyňa OZ** – sa dotazovala, či zistené nedostatky boli aj odstránené

**Štefan Bencze, kontrolór obce** – odstránenie nedostatkov bude prekontrolované pri najbližšej kontrole

Po prerokovaní poslanci OZ prijali:

**Uznesenie číslo 6/2016-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra o výsledku následnej finančnej kontroly č. 17/2015 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Správa o kontrolnej činnosti hlavného kontrolóra obce za rok 2015**

-119-

Správa bola doručená poslancom OZ na preštudovanie. Starosta obce sa opýtal či má niekto pripomienky, alebo otázku ku kontrolórovi obce ohľadom správy.

Nakoľko poslanci OZ nemali pripomienky ani otázky prijali:

**Uznesenie číslo 7/2016-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu o kontrolnej činnosti hlavného kontrolóra obce za rok 2015**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Návrh výzvy č. 2 na predkladanie žiadostí o poskytnutie dotácie z rozpočtu obce na rok 2016 pre oblasť: „Podpora športových aktivít“**
2. **Návrh výzvy č. 3 na predkladanie žiadostí o poskytnutie dotácie z rozpočtu obce na rok 2016 pre oblasť: „Kultúrne a voľno-časové aktivity“**

Text výzvy č. 2 a 3 na predkladanie žiadosti o poskytnutie dotácie z rozpočtu obce na rok 2016 bol doručený poslancom OZ.

**Ing. Eliška Vargová, poslankyňa OZ** – navrhla doplniť znenie predposledného odstavca výzvy v zmysle VZN č. 2/2012

**Mgr. Hajnalka Oláh, poslankyňa OZ** – žiadala predsedov a členov odborných komisií, aby do termínu predložené žiadosti čím skôr vyhodnotili a predložili návrh na schválenie obecnému zastupiteľstvu.

***Na zasadnutie obecného zastupiteľstva sa dostavil poslanec OZ, Ondrej Kožuch***

Poslanci OZ s návrhom na doplnenie výzvy a so žiadosťou poslankyne OZ súhlasili a prijali:

**Uznesenie číslo 8/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**Zverejnenie výzvy na predloženie žiadosti o poskytnutie dotácie z rozpočtu obce na rok 2016 pre oblasť: „Podpora športových aktivít“ vo výške 12000,- EUR a pre oblasť „Kultúrne a voľno-časové aktivity“ vo výške 5000,- EUR. Termín predloženia žiadostí je 29.02.2016**

*Prezentácia: 8 poslancov OZ*

*Za schválenie, zverejnenie výzvy hlasovalo 7 poslancov OZ: Ing. Ladislav Adamkó, Ing. Imrich Kovács, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

*Zdržal sa 1 poslanec OZ, Ondrej Kožuch*

1. **Žiadosť o odpredaj obecného pozemku – Veronika Kocsisová, Kráľová nad Váhom č. 265 a Alžbeta Bergendiová, Kráľová nad Váhom č. 345**

Menované osoby dňa 30.10.2015 doručili na Obecný úrad Kráľová nad Váhom žiadosť o odpredaj časti obecného pozemku (bývalý zemník). Pozemok užívajú od roku 1985 ako záhradu bez vlastníckeho práva. V čase podania žiadosti vyhotovenie geometrického plánu a zameranie adresného bodu boli v štádiu vyhotovenia. Po vyhotovení Geometrického plánu č. 05-11/2015 a zamerania

-120-

adresného bodu, bol vypracovaný Znalecký posudok č. 1/2016. Dňa 5.1.2016 boli dokumenty doručené na Obecný úrad Kráľová nad Váhom. Na základe doručených dokumentov boli vypracované návrhy na znenie uznesenia a znenie zámeru predaja majetku priamym predajom v zmysle § 9a, ods. 1, písm. c) a ods. 5 Zákona č. 138/1991 Zb. o majetku obcí v znení neskorších predpisov.

Premetom zámeru predaja je nehnuteľný majetok – novovytvorená parcela č. 403/11 o výmere 228m² - vodné plochy, odčlenené z parcely č. 403/1 – ostatné plochy, zapísané na LV č. 964, na základe Geometrického plánu č. 05-11/2015, vypracované Realitnou a geodetickou kanceláriou, Mierové nám. 4 Galanta. Minimálna cena, za ktorú sa predmetný pozemok ponúka na predaj je stanovená vo výške všeobecnej hodnoty zistenej podľa osobitných predpisov, t. j. Znaleckým posudkom č. 1/2016, vypracovaným znalkyňou, Ing. Mária Gašpieriková, Trnovec nad Váhom, dňa 2.1.2016vo výške 3220,00 EUR.

**RNDr. Ferenc Bergendi, starosta obce** – v krátkosti informoval prítomných o žiadosti s prílohami. V zmysle zákona o majetku obce je obec povinná zverejniť zámer predaja majetku. Predniesol znenie návrhu zámeru priameho predaja majetku obce, a požiadal poslancov OZ o stanovenie lehoty na doručenie cenových ponúk.

**Ing. Štefan Vincze, poslanec OZ** – podľa jeho názoru, by bolo lepšie vypracovať tabuľku, v ktorej budú určené jednotlivé lokality a ceny pozemkov v jednotlivých lokalitách. Určené ceny by boli záväzné v budúcnosti, v prípade predaja majetku. Naposledy pri predaji obecného majetku na zasadnutí obecného zastupiteľstva bola reč o tom, že by bolo dobré vypracovať cenovú mapu pre prípad predaja obecného majetku. Položil otázku, či pri každej žiadosti o odpredaj obecného majetku obecné zastupiteľstvo bude zvlášť rozhodovať o cene, alebo bude vypracovaná cenová mapa. Navrhol vytvoriť komisiu, ktorá v spolupráci so starostom obce by vypracovala tzv. cenovú mapu.

**Ondrej Kožuch, poslanec OZ** – má vedomosti o tom, že v minulosti uvedený pozemok (Jozef Kocsis s manželkou Veronikou) iba dotváral z dôvodu, že sa tam nachádzala jama, ktorú po dohode s vtedajším predsedom MNV (Popluhár) zaplnili navážkou, ohradili na vlastné náklady, a na základe písomnej dohody ho dostali do užívania.

**RNDr. Ferenc Bergendi, starosta obce** – dodal, že predať, alebo previesť majetok obce je možné len v zmysle zákona o obecnom majetku.

**Ondrej Kožuch, poslanec OZ** – na tom nič nie je protizákonné, ak by obec mala vypracovanú cenovú mapu a na základe tej by predávala pozemky v obci. Bolo by vhodné uvedený pozemok previesť z dôvodu hodného osobitného zreteľa.

**Atila Forró, poslanec OZ** – dodal, že aj pri vypracovaní cenovej mapy budú potrebné znalecké posudky na stanovenie všeobecnej hodnoty pozemku, z čoho komisia môže vychádzať pri stanovení cien pozemkov.

**Mgr. Hajnalko Oláh, poslankyňa OZ** – sa dotazovala, či pri vypracovaní znaleckého posudku bolo zohľadnené, že tam bola v minulosti jama, na ktorej jenavážka atď.

**Mgr. Pavol Šuľan, právny poradca obce** – pri vypracovaní posudku sa zohľadňuje súčasný stav. Znalec nemôže odčítať tie náklady, ktoré tam boli vynaložené pri vytváraní pozemku. Pri predávaní obecného majetku treba vychádzať z vypracovaného znaleckého posudku.

**RNDr. Ferenc Bergendi, starosta obce** – dodal, že na vypracovanie posudku sa používajú koeficienty. „Jednotková východisková hodnota pozemku v obci je 3,32 EUR/m², ktorá je upravená koeficientmi polohovej diferenciácie. V obci je zvýšený záujem o kúpu pozemkov z najbližšieho okresného mesta

-121-

Šaľa, (uvažujem koeficient povyšujúcich faktorov 3,0), ale vzhľadom na druh pozemku a svahovitosť pozemku hladinu podzemnej vody (uvažujem koeficient redukujúcich faktorov na predmetný pozemok parc. č. 403/11, 0,7). Použité koeficienty: koeficient všeobecnej situácie, - intenzity využitia, - dopravných vzťahov, - obchodnej a priemyselnej polohy, - technickej infraštruktúry pozemku, - povyšujúcich faktorov, - redukujúcich faktorov. Jednotková hodnota pozemku je 14,12 EUR/m², všeobecná hodnota pozemku je 228 m² x 14,12 EUR = 3212,36 EUR“ uvádzal z predloženého znaleckého posudku. Táto cena odráža trhovú hodnotu pozemku podľa platnej vyhlášky danom mieste a času.

**Štefan Bencze, kontrolór obce** – obecné zastupiteľstvo musí rozhodnúť o tom, akým spôsobom bude realizovať prevod vlastníctva obecného majetku

Rozprava medzi prítomnými ohľadom podmienok vypracovania cenovej mapy; posúdenia pozemku k vypracovaniu znaleckého posudku; prevodu z dôvodu hodného osobitného zreteľa; priameho predaja majetku obce, právomoci rozhodovania obecného zastupiteľstva pri prevode vlastníctva obecného majetku (viď. záznam na DVD).

Na záver rozpravy poslankyňa OZ, Mgr. Hajnalka Oláh navrhla predmetnú žiadosť stiahnuť z rokovania. Po návrhu poslanci OZ prijali:

**Uznesenie číslo 9/2016-OZ**

**Obecné zastupiteľstvo v Kráľovej nad Váhom**

**s a  r o z h o d l o**

**žiadosť Veroniky Kocsisovej a Alžbety Bergendiovej o odpredaji obecného majetku stiahnuť z rokovania obecného zastupiteľstva**

*Prezentácia: 8 poslancov OZ*

*Za stiahnutie žiadosti hlasovalo 6 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze,*

*Zdržal sa 1 poslanec OZ, Ing. Ladislav Adamkó*

*Proti stiahnutiu žiadosti hlasoval 1 poslanec OZ: Atila Forró*

1. **Žiadosť o odpredaj spoluvlastníckeho podielu – Imrich Kasáš, Kráľová nad Váhom č. 360**

Starosta obce informoval prítomných, že dňa 25.11.2015 bola doručená žiadosť o odpredaj spoluvlastníckeho podielu Obce Kráľová nad Váhom 3160/50400 t. j. 49,59 m² z parcely registra „E“ číslo parcely 1419/1, druh pozemku orná pôda o výmere 791 m² v katastrálnom území Kráľová nad Váhom.

Vzhľadom na to, že Obec Kráľová nad Váhom nie je jediným spoluvlastníkom spomínaného pozemku, žiadateľ nie je vlastníkom žiadneho podielu (len jeho sestra) a na základe predbežného posúdenia hodnota pozemku je cca 15,- EUR, obec odporúča prijať uznesenie:

**Uznesenie číslo 10/2016-OZ**

**Obecné zastupiteľstvo v Kráľovej nad Váhom**

**o d p o r ú č a**

**Imrichovi Kasáš, bytom Kráľová nad Váhom č. 360 vysporiadať spoluvlastnícke podiely s ostatnými spoluvlastníkmi. Obecné zastupiteľstvo v Kráľovej nad Váhom sa následne bude zaoberať s odpredajom spoluvlastníckeho podielu.**

*Prezentácia: 8 poslancov OZ*

-122-

*S odporúčaním súhlasilo 8 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Návrh na VZN o vyhradení miest a ustanovení podmienok na umiestnenie volebných plagátov**

Starosta obce informoval poslancov OZ, že v súlade s platnou právnou úpravou týkajúcou sa podmienok výkonu volebného práva – zákon č. 180/2014 Z. z. o podmienkach výkonu volebného práva a o zmene a doplnení niektorých zákonov a zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach znení neskorších predpisov je obec povinná vyhradiť miesta a ustanoviť podmienky na umiestňovanie volebných plagátov na verejných priestranstvách všeobecne záväzným nariadením.

Predložený návrh všeobecne záväzného nariadenia upravuje tú časť volebnej kampane, ktorá sa týka umiestňovania volebných plagátov pre voľby do Národnej rady Slovenskej republiky, Európskeho parlamentu, orgánov samosprávnych krajov a orgánov samosprávy obcí. Ďalej vyhradzuje miesta na umiestňovanie volebných plagátov,  upravuje zásadu rovnosti kandidujúcich subjektov pri umiestňovaní volebných plagátov, zodpovednosť za činnosť kandidujúcich subjektov pri využití, resp. nevyužití práva na umiestnenie volebných plagátov. Návrh bol vyvesený na úradnú tabuľu dňa: 12.01.2016 a doručený aj poslancom OZ na preštudovanie.

**Ing. Imrich Kovács, poslanec OZ** – navrhol vynechať miesto na oplotení športového areálu, nakoľko pri štadióne je umiestnená propagačná tabuľa na vylepovanie plagátov

Rozprava medzi prítomnými ohľadom lepenia, odstránenia plagátov a stanovenia pokút za umiestnenie plagátov na nesprávnom mieste (viď. záznam na DVD).

Na záver rozpravy poslanci OZ prijali:

**Uznesenie číslo 11/2016-OZ**

**Obecné zastupiteľstvo v Kráľovej nad Váhom**

**s ú h l a s i l o**

**s vynechaním textu na umiestnenie volebných plagátov na oplotení športového areálu z návrhu VZN o vyhradení miesta a ustanovení podmienok na umiestňovanie volebných plagátov na verejných priestranstvách počas volebnej kampane**

*Prezentácia: 8 poslancov OZ*

*S vynechaním súhlasilo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze,*

*Zdržal sa 1 poslanec OZ, Atila Forró*

**Uznesenie číslo 12/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**Všeobecne záväzné nariadenie č. 1/2016 o vyhradení miesta a ustanovení podmienok na umiestňovanie volebných plagátov na verejných priestranstvách počas volebnej kampane**

*Prezentácia: 8 poslancov OZ*

*Za schválenie VZN hlasovalo 8 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

-123-

1. **Správa o výsledku kontroly č. 2/2016**

**Štefan Bencze, kontrolór obce** v krátkosti informoval prítomných o Správe o výsledku kontroly č. 2/2016 dodržiavania zákona o odmeňovaní niektorých zamestnancov pri výkone práce vo verejnom záujme, zaradenie zamestnancov podľa katalógu pracovných činností pri výkone práce vo verejnom záujme a organizačného poriadku obecného úradu. Správa bola vypracovaná v zmysle nového zákona o finančnej kontrole a audite a z. d .n. z., tzn., že bol vypracovaný návrh správy, ktorý bol prerokovaný za prítomnosti starostu obce a referentky za mzdovú agendu, následne bola vypracovaná správa, ktorá tiež bola prerokovaná na obecnom úrade v Kráľovej nad Váhom. Správa obsahuje platové zaradenia, ako aj všetky základné údaje o zamestnancoch obce potrebných na zistenie skutkového stavu predmetu kontroly. Vzhľadom na ustanovenia zákona o ochrane osobných údajov, správu s osobnými údajmi zamestnancov, o ich platovom zaradení a o výške platu obdŕžal len starosta obce a referentka pre mzdovú agendu.

Na záver odporúčal:

* Aktualizovať a obnoviť agendu osobných spisov zamestnancov,
* vypracovať pracovné náplne zamestnancov obecného úradu podľa jednotlivých pracovných činností a boli zohľadnené činnosti, ktoré zamestnanec vykonáva na základe pracovnej zmluvy,
* v súlade s ustanovenia platnej legislatívy aktualizovať pracovný poriadok Obce Kráľová nad Váhom,
* vydať oznámenia o výške a zložení funkčného platu, nakoľko neboli vydané,
* zaviesť evidenciu o prevzatí výplatných pások.

Správa bez osobných údajov zamestnancov bola doručená aj poslancom OZ.

Informoval prítomných, že bola vypracovaná Smernica č. 1/2016 o systéme finančného riadenia a finančnej kontroly v podmienkach Obce Kráľová nad Váhom, ktorá bude účinná od 01.02.2016. Na záver sa opýtal, či má niekto otázky, pripomienky k správe.

**Mgr. Hajnalka Oláh, poslankyňa OZ** – konštatovala, že v oddieli školskej jedálne nie je evidovaná vedúca školskej jedálne. Dotazovala sa či môže školská jedáleň fungovať bez vedúcej a či kuchárka má právomoc na vedenie jedálne?.

**Erika Morovičová, referentka OcÚ** – dodala, že vedenie školskej jedálne má referentka OcÚ, Šmátralová v náplni práce, kuchárka má na starosti len niektoré administratívne práce.

**Mgr. Hajnalka Oláh, poslankyňa OZ** – ona má vedomosti o tom, že Šmátralová má na starosti vedenie školskej jedálne, ale navrhuje ju zaradiť aj medzi zamestnancov školskej jedálne, aby sa to dalo vykázať. Ďalej sa informovala ohľadom zamestnanca č. 11, ktorý je v tej istej tabuľke uvádzaný dvakrát; riaditeľka ZŠ v stĺpci č. 3 nemá uvedený príplatok za riadenie a navrhla to ešte raz prekontrolovať.

**Štefan Bencze, kontrolór obce** – jedná sa o upratovačku, ktorá je vedená aj v slovenskej aj v maďarskej škole. Riaditeľka ZŠ určite má príplatok, ale asi omylom to bolo vynechané, lebo bolo všetko prekontrolované, a čo zo zákona vyplýva všetko majú zohľadnené v mzde.

V rámci rozpravy bola reč o minimálnej mzde, o osobných príplatkoch, o náplni práce jednotlivých zamestnancov obce. Na záver sa prítomní dohodli, že náplne práce a pracovný poriadok je potrebné vypracovať/aktualizovať do 31.03.2016 a oznámenia o výške a zložení funkčného platu je potrené vydať ihneď (záznam viď. na DVD)

Po rozprave poslanci OZ prijali:

**Uznesenie číslo 13/2016-OZ**

-124-

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu o výsledku kontroly č. 2/2016 dodržiavanie zákona o odmeňovaní niektorých zamestnancov pri výkone práce vo verejnom záujme, zaradenie zamestnancov podľa katalógu pracovných činností pri výkone práce vo verejnom záujme a organizačného poriadku obecného úradu s tým, že schvaľuje opatrenia na odstránenie nedostatkov a odporúča náplne práce a pracovný poriadok vypracovať/aktualizovať do 31.03.2016 a oznámenia o výške a zložení funkčného platu vydať do 31.01.2015**

*Prezentácia: 8 poslancov OZ*

*Správu brali na vedomie 8 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Informácie**

* **Úrad pre verejné obstarávanie (ÚVO), Bratislava – „Podanie podnetu na prešetrenie zákonnosti“ – odpoveď** - prostredníctvom Okresnej prokuratúry Nové Zámky podnet hlavného kontrolóra obce na preskúmanie zákonnosti postupu Obce Kráľová nad Váhom pri zadávaní zákazky na predmet zákazky „Zabezpečenie prevádzky, modernizácie a údržby sústavy verejného osvetlenia Obce Kráľová nad Váhom s použitím LED technológie formou koncesie“ a zákonnosti postupu starostu obce pri podpísaní koncesnej zmluvy bol postúpený na ÚVO. Po dôkladnom preskúmaní podnetu a podľa dokumentov zaslaných verejným obstarávateľom ÚVO v odpovedi, adresovanej hlavnému kontrolórovi obce (kópia bola doručená aj poslancom OZ) uviedol:
* „Podľa § 66 ods**.** 1 zákona o verejnom obstarávaní zákazka pri zadávaní koncesie je verejný obstarávateľ povinný postupovať podľa odsekov 2 až 4 a § 67 a 68, ak predpokladaná hodnota koncesie sa rovná alebo je vyššia ako 5 miliónov EUR. Predpokladaná hodnota koncesie sa určí podľa § 5.
* Zákon o verejnom obstarávaní neupravuje žiadne pravidlá a postupy pri zadávaní koncesie na stavebné práce, resp. koncesie na služby s predpokladanou hodnotou nižšou ako 5 miliónov EUR.
* Verejný obstarávateľ nie je povinný pri koncesiách na stavebné práce alebo koncesiách na služby, ktorých predpokladaná hodnota je nižšia ako 5 miliónov EUR postupovať podľa zákona o verejnom obstarávaní.
* Z vyššie uvedeného dôvodu úrad nebude predmetnou vecou ďalej zaoberať.“

**Štefan Bencze, kontrolór obce** – dodal, že na základe tohto vyjadrenia z ÚVO neplatí, že uplynula lehota na určenie neplatnosti zmluvy, ako uvádzala prokurátorka vo vyjadrení zo dňa 9.12.2015

**Mgr. Pavol Šuľan, právny poradca obce** – vypracoval právnu analýzu platnosti koncesnej zmluvy na základe podnetu hlavného kontrolóra Obce Kráľová nad Váhom na preskúmanie zákonnosti postupu obce pri verejnom obstarávaní. Analýza bola preposlaná na obecný úrad dňa 27.1.2016. V krátkosti informoval prítomných s obsahom analýzy, ktorá bude prepracovaná v zmysle terajšieho vyjadrenia ÚVO, ešte raz doručená na obecný úrad a následne rozposlaná poslancom OZ.

Rozprava medzi prítomnými ohľadom porušenia zákona o verejnom obstarávaní a majetku obce, o novom zákone o verejnom obstarávaní, ktorý bude platný od 18. apríla 2016, platnosti/neplatnosti koncesnej zmluvy, o podstate koncesie, o schválení zmlúv obecným zastupiteľstvom, čo sú to stavebné práce, služby, o obsahu koncesnej zmluvy, úsporách na verejnom osvetlení. V rámci rozpravy **Mgr. Hajnalka Oláh, poslankyňa OZ** položila otázku právnemu poradcovi obce: „Dostane obecné zastupiteľstvo do budúceho zasadnutia vyjadrenie od Vás či je predmetná koncesná zmluva platná na

-125-

základe vyjadrení okresnej prokuratúry, ÚVO a na základe čo tu odznelo? Môžeme Vás poveriť s vypracovaním vyjadrenia?“

**Mgr. Pavol Šuľan, právny poradca obce** – vyjadrenie bude vypracované a odoslané poslancom OZ a uviedol príklad pri rozhodnutí súdu o platnosti, alebo neplatnosti právneho úkonu (viď. záznam na DVD).

**Ing. Štefan Vincze, poslanec OZ** – navrhol napísať do zápisnice, že stanovisko právneho poradcu obce je, že predmetná koncesná zmluva je platná.

**Mgr. Pavol Šuľan, právny poradca obce** – **áno koncesná zmluva je platná z titulu doteraz preskúmaných predpisov** (presné vysvetlenie platnosti zmluvy viď. na zázname na DVD).

**Ing. Eliška Vargová, poslankyňa OZ** – kontrolór obce dostal konkrétnu úlohu preskúmať, či je zmluva v súlade so zákonom o verejnom obstarávaní. My, ako poslanci OZ sme Vás žiadali  o preskúmanie a vyjadrenie k zmluve z právneho hľadiska. Nestanovili sme, že máte preskúmať, iba to čo predložil kontrolór obce. Myslím si, že ako právnik máte nejaký postup na prekontrolovanie platnosti/neplatnosti zmluvy. Podľa Vášho terajšie vyjadrenia sa mi zdá, že zmluvu ste nekontrolovali v zmysle Zásad hospodárenia s majetkom obce.

**Mgr. Pavol Šuľan, právny poradca obce** – si vyprosil, aby sa s ním takto rozprávalo pretože ani v jednej obci sa nezúčastňuje na zasadnutiach obecného zastupiteľstva, nikde nie je naňho vyvíjaný takýto tlak a veľmi zvažuje to, že ani tu sa nebude zúčastňovať na zasadnutiach. Môžu mu poslanci OZ písomne zadať všetky úlohy, termíny na vypracovanie jednotlivých úloh, na ktoré dá písomnú odpoveď.

**Ing. Eliška Vargová, poslankyňa OZ** – mali ste zadanú úlohu na aktualizáciu Smernice o verejnom obstarávaní a Zásad hospodárenia s majetkom obce. Na smernicu ste povedali, že máme počkať na platnosť nového zákona. Zásady hospodárenia s majetkom obce ste ešte ani nepozreli?

Presný rozhovor medzi poslankyňou OZ a právnym poradcom obce je na zázname na DVD.

Do rozhovoru sa zapojila **poslankyňa OZ, Mgr. Hajnalka Oláh**, ktorá uviedla, že pri rozhodovaní o tom, že obec potrebuje právneho poradcu, bolo myslené, že ten bude prítomný na zasadnutiach obecného zastupiteľstva, lebo vždy sú prípady, kde je potrebné aj posúdenie z právneho hľadiska. Nemôžeme žiadať od Vás, aby ste od stola dali odpoveď, aby ste vedeli všetky zákony od slova do slova, ale mali sme za to, že v tom v čom sme si nie istí požiadame Vás o stanovisko. Teraz by sme práve chceli vedieť, či je predmetná zmluva na základe platných zákonov a dokumentov predložených kontrolórom obce je platná, alebo nie. Síce ste už pred chvíľou povedali, že z toho a onoho hľadiska je táto zmluva platná, ale nám to nepomôže, nakoľko sa vyskytli aj iné možnosti, na základe ktorých, obecné zastupiteľstvo by malo rozhodovať/schvaľovať zmluvu. Preto Vás teraz žiadame (ak budete ochotný), zmluvu posúdiť a vypracovať stanovisko aj v zmysle iných predpisov, aby sme sa pohli niekam ďalej.

**Mgr. Pavol Šuľan, právny poradca obce** – treba vedieť, že v každom prípade, keď sa jedná o neplatnosť zmluvy, vždy sa jedná o dôvode neplatnosti, a skúma sa dôvod neplatnosti. Zatiaľ bola uvedená zmluva napadnutá z dôvodov, ktoré pán kontrolór v zistení uviedol. Ja nemôžem skúmať jeden právny úkon z nejakého hypotetického hľadiska ani z celého právneho systému. Vždy sa jedná o dôvode neplatnosti, k čomu som sa už vyjadril. Zatiaľ nebol uvedený dôvod neplatnosti zmluvy s rozporom so smernicou, teda so zásadami hospodárenia s majetkom obce. Stále hovoríme o porušení § 9, k čomu som sa vyjadril aj písomne.

-126-

**Ing. Imrich Kovács, poslanec OZ** – položil otázku kontrolórovi obce: v zákone o majetku obcí alebo v zásadách hospodárenia s majetkom obce máme stanovené, že kedy, ako, do akej hodnoty môže starosta obce podpísať zmluvu a kedy rozhoduje obecné zastupiteľstvo?

**Štefan Bencze, kontrolór obce** – v zásadách hospodárenia s majetkom obce je stanovené, že poslanci OZ dávajú právomoc starostovi obce do akej finančnej výšky môže rozhodovať. Koncesnú zmluvu musí schvaľovať trojpätinová väčšina všetkých poslancov.

**Mgr. Hajnalka Oláh, poslankyňa OZ** – sa dotazovala, či právny zástupca obce na základe poverenia obecného zastupiteľstva aktualizoval zásady hospodárenia s majetkom obce, a položila otázku aj kontrolórovi obce, že ako to funguje v iných obciach pri vypracovaní vnútorných dokumentoch

**Štefan Bencze, kontrolór obce** – je to vnútorný dokument, zvyčajne ho vypracováva úrad, existujú na to vzory, ktoré treba prispôsobiť k podmienkam obce, obecné zastupiteľstvo poveruje starostu obce s určitými úkonmi v súlade so zákonmi a následne aj dokument schvaľuje

**Mgr. Pavol Šuľan, právny poradca obce** – ja nemôžem vypracovať zásady hospodárenia s majetkom obce, len prekontrolovať či je v súlade so zákonom, a ak je rozpore so zákonom, tak v ktorých ustanoveniach a čo je podstatou rozporu. Ja nemám právomoc rozhodovať o tom, čo má byť v zásadách hospodárenia, je to v právomoci zastupiteľstva

Rozprava medzi prítomnými ohľadom zásadách hospodárenia s majetkom obce (viď. záznam na DVD) na záver rozpravy poslanci OZ prijali:

**Uznesenie číslo 14/2016-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**vyjadrenie Úradu pre verejné obstarávanie, Bratislava k podnetu na preskúmanie zákonnosti postupu Obce Kráľová nad Váhom pri zadávaní zákazky na predmet zákazky „Zabezpečenie prevádzky, modernizácie a údržby sústavy verejného osvetlenia Obce Kráľová nad Váhom s použitím LED technológie formou koncesie“ a zákonnosti postupu starostu Obce Kráľová nad Váhom pri podpísaní koncesnej zmluvy.**

*Prezentácia: 8 poslancov OZ*

*Vyjadrenie brali na vedomie 8 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

* **Harmonogram zasadnutia obecného zastupiteľstva:**
* **9. marca**

**Ing. Štefan Vincze, poslanec OZ** – navrhol, aby o nasledujúcich zasadnutiach rozhodlo OZ v marci

* Rozprava medzi prítomnými ohľadom akcií na nákup záhradnej techniky (viď. záznam na DVD)
* **Ing. Štefan Vincze, poslanec OZ** – navrhol, aby bolo určené, kto vypracuje cenovú mapu

Rozprava medzi prítomnými ohľadom potreby cenovej mapy, ceny pozemkov pri majetkoprávnych vysporiadaniach. V rámci rozpravy kontrolór obce navrhol, že predloží vzory, ako majú iné obce stanovené ceny pozemkov pri predaji a zapracované do zásad hospodárenia, poslanci OZ predložia návrhy na cenu pozemkov pri majetkoprávnych vysporiadaniach (celú rozpravu viď. na zázname na DVD)

-127-

* **Ing. Imrich Kovács, poslanec OZ** – sa informoval ohľadom malých stavebných prác na začiatku ulice Jozefovský hon I.

**RNDr. Ferenc Bergendi, starosta obce** – stavebné práce sú uskutočnené k realizácie kamerového systému.

* **Mgr. Hajnalka Oláh, poslankyňa OZ** – mala pripomienku ohľadom zverejnenia dokumentov na web stránke obce: Správu o VVČ slovenská škola má na svojej stránke len vlaňajšiu správu, maďarská škola už má zverejnené a správu materskej školy nenašla, len vlaňajšie a pritom termín na zverejnenie bol 15.12.2015. Poprosila starostu obce, aby dohliadal na zverejnenie dokumentov. Informovala sa ohľadom peňažných prostriedkov zo štátneho rozpočtu na školy po úpravách na základe nahlásených počtov detí v školách k 15.09.2015 a žiadala účtovníčku obce, aby predložila koľko činia náklady na školy za mesiac január 2016, lebo sa jej zdá, že v rozpočte obce uvádzané prostriedky sú vysoké. V budúcnosti pri zmenách rozpočtu sa dá z tejto položky ubrať, ak to nie je potrebné. Mala pripomienky aj ohľadom nájomných bytov (viď. záznam na DVD)

**RNDr. Ferenc Bergendi, starosta obce** – podal informáciu ohľadom nových záujemcov o nájomné byty, aj o tých nájomcoch, ktorí naznačili, že v blízkej budúcnosti sa vysťahujú z bytov a, že koncom mesiac marec 2016 budú prehodnotené/predĺžené nájomné zmluvy.

1. **Záver**

Starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť

RNDr. Ferenc Bergendi Ing. Ladislav Adamkó

starosta obce

Bc. Tibor Vincze